**СТАНОВИЩЕ**

**за осъществен контрол**

по чл. 232 от ЗОП

за съответствие с изискванията на ЗОП на проектите на документи по чл. 232, ал. 3, т. 1, ал. 5 и ал. 9 ЗОП (І етап)

**РАЗДЕЛ І**

**Процедура**

|  |  |
| --- | --- |
| Към КСИ № | КСИ-288/2019 г. |
| ИН на регистрационната форма от ССИ: | 20191114-05242-0015 |
| Възложител: | **Ей и Ес-3С Марица Изток I ЕООД** |
| Вид на възложителя: | публичен (чл. 5, ал. 2, т. 1-17 и ал. 3 ЗОП)  секторен (чл. 5, ал. 4,т. 1-3 ЗОП) |
| Вид на процедурата | Публично състезание |
| Процедурата е „ускорена“: | Да  Не |
| Обект на поръчката: | Строителство  Доставки  Услуги  Услуги по Приложение № 2 |
| Предмет на поръчката: | „Услуги по ремонт и пренавиване на електрически двигатели на територията на ТЕЦ Ей И Ес-3С Марица Изток 1“ |
| Обособени позиции: | Да Брой:  Не |
| Професионалната област, в която попада предметът на възлаганата поръчка (според възложителя): | 7. Електроинженерство |
| Срок за изпълнение: | 48 месеца |
| Прогнозна стойност на поръчката в лв. без ДДС: | 243 400.00 |
| Финансиране: | Изцяло от националния бюджет  Изцяло или частично със средства от ЕС  Друго: |
| Критерий за възлагане на поръчката: | Най-ниска цена  Ниво на разходите  Оптимално съотношение качество/цена |
| *Коментари и други бележки:* | |

**РАЗДЕЛ ІІ**

**Проверени документи**

|  |  |
| --- | --- |
| Проверката обхваща следните документи:  1. Проекта на решение за откриване на процедурата;  2. Проекта на обявление, с което се оповестява откриването на процедурата;  3. Проекта на техническа спецификация; | |
| Всички документи, подлежащи на контрол, са получени в АОП | Да  Не |
| Всички документи, подлежащи на контрол, са изпратени по предвидения ред | Да  Не |
| Проверката на проектите на техническата спецификация е извършена от външен/ни експерт/и по чл. 232а ЗОП | Да  Не |
| *Коментари и други бележки:*  В случая са налице обстоятелствата по чл. 13, ал. 1, т. 1 от Наредбата за външните експерти при предварителен контрол на обществените поръчки, за възлагане на проверката на проекта на техническа спецификация на външен експерт, но в списъка по чл. 232а ЗОП няма включени външни експерти в областта, съответстваща на предмета на поръчката – 7. „Електроинженерство“. Поради изложеното и на основание чл. 18, т. 4 от посочената наредба, проверката на проекта на техническа спецификация е извършена от експерти на АОП и обхваща съответствието на документа с изискванията на ЗОП. | | |

**РАЗДЕЛ ІІІ**

**Резултати от контрола**

**Проект на решение за откриване на процедурата**

|  |
| --- |
| **Констатации** |
| *Констатации и препоръки:*  1. В изпратеното решение за откриване на процедура е отбелязано „Решение за публикуване“. Възложителят следва да има предвид, че съгласно чл. 232, ал. 3, т. 1 ЗОП, преди оповестяване откриването на процедурата, за контрол се изпращат проектите на документите, респективно правилната отметка е „Проект на решение“.  Бележката е относима и към проекта на обявление.  2. В решението не е посочен идентификационен номер на регистрационната форма от Системата за случаен избор. Препоръчваме при откриване на процедурата в полето да се допълни липсващата информация.  3. В поле І.1), „Адрес на профила на купувача“ е посочен интернет адрес, който не води до електронната страница на профила на купувача (вж. чл. 36а, ал. 1 ЗОП). Препоръчваме редакция.  Бележката е относима и към поле І.1) на проекта на обявление.  4. В поле IV.7) не е посочена информация за прогнозната стойност на поръчката (вж. чл. 22, ал. 5, т. 4 ЗОП). Препоръчваме допълване.  Бележката е относима и за поле II.1.5) на обявлението.  5. В раздел VІ) възложителят е отбелязал, че с решението одобрява обявлението за оповестяване откриването на процедурата. Съгласно чл. 22, ал. 2 ЗОП, с решението за откриване на процедурата следва да се одобри и документацията. Препоръчваме допълване. |

**Проект на обявление за обществена поръчка**

|  |
| --- |
| **Обхват на поръчката** |
| *Констатации и препоръки:*  1. В полета II.1.2) и II.2.2) на проекта на обявление е посочен код от Общия терминологичен речник (CPV) 50000000 - „Услуги по ремонт и поддръжка“. Видно от поле II.1.1), предметът на поръчката са услуги по ремонт и пренавиване на електрически двигатели, с оглед на което препоръчваме отбелязване и на допълнителен СРV код 50532100 - „Услуги по ремонт и поддържане на електродвигатели“ или друг, който по-точно описва възлаганата услуга.  2. В поле ІІ.2.4) не се съдържа информация за естеството на възлаганите дейности, както и данни за количеството или обема им (вж. Приложение № 19, т. 3 ЗОП). Препоръчваме допълване.  3. В поле ІІ.2.6) е посочено, че прогнозната стойност на поръчката е „1“ лв. без ДДС, което не съответства на информацията в придружителното писмо, с което са постъпили документите за контрол, в което е отбелязана прогнозна стойност на поръчката 243 400.00 лв. без ДДС. Препоръчваме уеднаквяване. |

|  |
| --- |
| **Административна информация** |
| *Констатации и препоръки:*  В полета IV.2.2) и IV.2.7) липсва информация за срока за получаване на офертите и датата на тяхното отваряне. Препоръчваме при откриване на процедурата информацията да се допълни, като се съобразят минималните срокове по чл. 178, ал. 2 и ал. 3 ЗОП ( вж. Приложение № 19, т. 9 и т.10 ЗОП). |

|  |
| --- |
| **Допълнителна информация** |
| *Констатации и препоръки:*  В поле VI.3), т. 3.2. са цитирани националните основания за отстраняване, свързани с попълването на Единния европейски документ за обществени поръчки. Препоръчваме текстът да се прецизира, като отпаднат думите „освен ако е реабилитиран“ и се има предвид, че:  1. не са разписани изчерпателно всички национални основания за отстраняване например:  - осъждания за престъпления по чл. 254а – 255а и чл. 256 – 260 от Наказателния кодекс;  - основанието по чл. 69 от Закона за противодействие на корупцията и за отнемане на незаконно придобитото имущество;  - наличие на нарушение по чл. 61, ал. 1, чл. 62, ал. 1 или 3, чл. 63, ал. 1 или 2, чл. 228, ал. 3 от Кодекса на труда;  - наличие на нарушение по чл. 13, ал. 1 от Закона за трудовата миграция и трудовата мобилност;  - наличие на свързаност по смисъла на § 2, т. 45 от Допълнителните разпоредби на ЗОП между участници в конкретна процедура.  2. част от изброените основания за отстраняване не са национални основания, например: осъжданията за престъпления по чл. 172, чл. 352-353е и чл. 192а от Наказателния кодекс. Липсата на осъждания за престъпления по чл. 172 и чл. 352-353е от Наказателния кодекс се декларират в раздел В на ЕЕДОП, а липсата на осъждания за престъпления по чл. 192а от Наказателния кодекс се декларират в раздел А от ЕЕДОП.  По отношение на националните основания за отстраняване вж. отговор на въпрос № 12 от рубриката „Въпроси и отговори“, раздел „Законодателство и методология“ от страницата на АОП, на интернет адрес: <https://www2.aop.bg/metodologiya/vyprosi-i-otgovori/>. |

**Проект на техническа спецификация**

|  |
| --- |
| *Констатации и препоръки:*  1. В проекта на техническа спецификация, на стр. 8, е посочен стандарт БДС EN ISO/IEC 17020:2012, който не е допълнен с думите "или еквивалентно". Препоръчваме допълване на текста съобразно изискванията на чл. 48, ал. 2 ЗОП.  2. В текста на техническата спецификация се установи, че са заложени следните изисквания:  - техниците да имат опит минимум 3 години по извършване на ремонт и пренавиване на ел. двигатели (т. 2, на стр. 8);  - „Всички служители на Изпълнителя, които ще изпълняват дейности на територията на ТЕЦ Ей и Ес-3С Марица Изток I ЕООД, трябва да притежават необходимите квалификационни групи според изискванията на Правилника за безопасност и здраве при работа в електрически уредби на електрически и топлофикационни централи и по електрически мрежи и Правилника за безопасност при работа в неелектрически уредби на електрически и топлофикационни централи и по топлопреносни мрежи и хидротехнически съоръжения, за което да се представи списък на персонала, който ще изпълнява поръчката с посочена професионална компетентност на лицата. Техническите ръководители, координатори и отговорници на изпълнителя да притежават пета квалификационна група …..При работа в уредби СН минималните изисквания са за четвърта квалификационна група. Всички останали служители на изпълнителя да притежават не по-ниска от трета квалификационна група“ (т. 3.2 – „Технически изисквания към лицето определено за изпълнител“).  Съгласно чл. 63, ал. 1, т. 5 ЗОП, с посочените изисквания се изследват техническите и професионалните способности на участниците. С оглед на което, препоръчваме пренасянето им в относимото поле – III.1.3) от проекта на обявление. |

**РАЗДЕЛ IV**

**Допълнителна информация**

|  |
| --- |
| 1. Становището касае съответствието на представените в АОП проекти на документи с изискванията на ЗОП. Преценката за съответствие с други нормативни актове е извън правомощията на Агенцията и следва да се направи от възложителя.  2. Съгласно чл. 232, ал. 9, т. 3 ЗОП, при процедура „публично състезание“, предварителният контрол завършва след осъществяването на първия етап.  3. На Портала за обществени поръчки, в Тематична област – „Образци и списъци“, са публикувани одобрени стандартизирани проекти на договори и стандартизирани клаузи на договори. Възложителят е длъжен да ги прилага, освен когато естеството на поръчката не позволява това (вж. чл. 231, ал. 4 и ал. 5 ЗОП). Неприлагането на стандартизираните изисквания и документите се мотивира писмено в досието на обществената поръчка. |

**ИЗПЪЛНИТЕЛЕН ДИРЕКТОР: Подпис (не се чете)**

**Доц. д-р МИГЛЕНА ПАВЛОВА**

**Вярно с оригинала,**

**подписан на хартия**